অক্ষয়কুমার মুম্বইয়ে মহিলাদের সেল্ফ ডিফেন্স প্রশিক্ষণের যে অ্যাকাডেমি খুলেছেন, সেখানে এসেছিলেন পরিণীতি। ছোটবেলার গল্প করতে গিয়ে পরিণীতি বলেন, আর্থিক সমস্যার জন্য বাসের টাকা জোগাড় করতেও তাঁর পরিবারের সমস্যা হতো। তাই সাইকেল চালিয়ে স্কুলে যেতেন তিনি। রাস্তায় ছেলেরা সেই সময় তাঁর দিকে অশালীন ইঙ্গিতও করত। পরিণীতি চাইতেন বাসে করে স্কুলে যেতে, কিন্তু তাঁর বাবা চেয়েছিলেন মেয়ে সব রকম পরিস্থিতির সঙ্গে মানিয়ে নিক। পরিণীতির এই বক্তব্যের ভিডিয়ো দেখে তাঁরই স্কুলের একাধিক সহপাঠী তীব্র বিরোধিতা করেন।